महेश कोठारे

महेश कोठारे (सप्टेंबर २८, इ.स. १९५३ - हयात) हे मराठी चित्रपट-अभिनेते आहेत. त्याबरोबर ते मराठी चित्रपट-दिग्दर्शक व निर्माता आहेत.

 जीवन 
महेश कोठारे हे मराठी नाट्यअभिनेते अंबर कोठारे यांचे पुत्र आहेत. त्यांनी छोटा जवान  या चित्रपटाद्वारे अभिनय क्षेत्रात प्रवेश केला. त्यानंतर अनेक हिंदी व मराठी चित्रपटांमधून त्यांनी बाल कलाकाराच्या भूमिका केल्या. त्यातील राजा और रंक  या हिंदी चित्रपटातील त्यांची भूमिका उल्लेखनीय मानली गेली. त्यांच्यावर चित्रित झालेले "तू कितनी अच्छी है, तू कितनी भोली है" हे गाणे विशेष लोकप्रिय ठरले . "ओह डैम इट" हे त्यांचे पेटंट वाक्य आहे. 

महेश कोठारे यांनी आपले एल.एल बी. ही कायद्यातील पदवी मिळवली व काही वर्षे वकिली देखील केली. कोठारे यांनी त्यांची बालकलाकार अशी ओळख असताना देखील नायक म्हणून चित्रपटात पदार्पण करण्याचे धाडस केले आणि ते यशस्वी ठरले. मुख्य नायकाच्या भूमिकेबरोबरच खलनायकाचे पात्र साकारण्याचे साहसही त्यांनी स्वीकारले. त्यांचे घरचा भेदी, लेक चालली सासरला अशी खलनायकी भूमिका असलेले चित्रपट लोकप्रिय ठरले. गुपचुप गुपचुप, थोरली जाऊ अशा चित्रपटांमध्ये सहाय्यक अभिनेत्याच्या भूमिकाही साकारल्या.

कारकीर्द भरात असताना कोठारेंनी दिग्दर्शनात उतरण्याचा धाडसी निर्णयही घेतला. धूमधडाका हा त्यांनी अभिनय, दिग्दर्शन आणि निर्मिती केलेला पहिला चित्रपट होता. या चित्रपटामधून लक्ष्मीकांत बेर्डे यांनाही मोठ्या प्रमाणात लोकप्रियता लाभली. त्यानंतरच्या त्यांच्या अनेक चित्रपटांमध्ये लक्ष्मीकांत बेर्डे यांनी काम केले आहे. स्वतः चित्रपटात असूनदेखील महेश कोठाऱ्यांनी लक्ष्मीकांत बेर्डे यांना चित्रपटामध्ये प्रमुख भूमिका दिली.

महेश कोठारे यांनी मराठी चित्रपटांत नवनवीन तंत्रज्ञान आणण्याचे प्रयोग केले. धडाकेबाज चित्रपटात बाटलीतील माणूस दाखविण्यासाठी त्यांनी अमेरिकावारी केली, तसेच झपाटलेला चित्रपटात बाहुली जिवंत दाखविण्यासाठी आधुनिक तंत्र वापरले. मराठी चित्रपटांमध्ये डॉल्बी डिजिटल ध्वनी पहिल्यांदा वापरण्याचे श्रेय कोठाऱ्यांनाच जाते. त्यांना इ.स. २००९ साली महाराष्ट्र शासनाचा पुरस्कार मिळाला. 

महेश कोठारे यांनी दूरचित्रवाणी माध्यमातही दमदार पाऊल टाकले आहे. स्टार प्रवाह या मराठी दूरचित्रवाणी वाहिनीवरील त्यांची मन उधाण वाऱ्याचे ही मालिका लोकप्रिय ठरली.

कारकीर्द
अभिनीत चित्रपट
 वर्ष   शीर्षक  शेरा 2010 आयडियाची कल्पना  2000  खतरनाक   2005  खबरदार   Guest Appearance 1983  गुपचुप गुपचुप  Ashok 1971 घर घर की कहानी   घरचा भेदी 1964  छोटा जवान  2007  जबरदस्त  1992  जिवलगा   1993  झपाटलेला  CID Inspector Mahesh Jadhav 2013  झपाटलेला २Mahesh Kothare returns with Zapatlela 2  CID Inspector Mahesh Jadhav 1989  थरथराट CID Inspector Mahesh Jadhav  थोरली जाऊ   2011 दुभंगDubhang 1987  दे दणादण  Sub Inspector Mahesh Danke 1990  धडाकेबाज Mahesh Nemade 1998  धांगडधिंगा  Advocate Mithare 1985  धूमधडाका  Mahesh Jawalkar 2004  पछाडलेला  Inspector Mahesh Jadhav 2008 फुल ३ धमाल  1994  माझा छकुला  Inspector 1996  मासूम  Hindi Movie 1968  राजा और रंक    लेक चालली सासरला  2010 वेड लावी जीवा  2006  शुभमंगल सावधान  1970 सफर Feroz Khan's Younger Brother 

दिग्दर्शित चित्रपट
 वर्ष  नाव २०००  खतरनाक २००५  खबरदार २०००  चिमणी पाखरं'''
|- 
| २००८ || जबरदस्त|-
| १९९१ || जिवलगा
|- 
| १९९३ || झपाटलेला|-  
| २०१३ || झपाटलेला २|-
| १९८९ || थरथराट|- 
| २०११ || दुभंग
|- 
| १९८७ || दे दणादण १९९०  धडाकेबाज १९९८  धांगडधिंगा १९८५  धूमधडाका २००४  पछाडलेला १९९४  माझा छकुला १९९६  मासूस १९९९  लो मै आ गया २०१०  वेड लावी जीवा २००७  शुभमंगल सावधान

गुपचुप गुपचुप
घरचा भेदी
लेक चालली सासरला
महेश कोठारे यांचे बालकलाकार म्हणून अभिनित चित्रपट
छोटा जवान
मेरे लाल
छोटा भाई
राजा और रंक
घर घर की कहानी
सफर

चित्रपट
महेश कोठारे यांनी दिग्दर्शित केलेले मराठी चित्रपट
वेड लावी जीवा
फुल ३ धमाल
महेश कोठारे दिग्दर्शित हिंदी चित्रपट

मासूम
लो मैं आ गया
खिलौना बना खलनायक

 दूरचित्रवाणी 
 मस्त मस्त है जिंदगी (झी टीव्ही)
 मन उधाण वाऱ्याचे (स्टार प्रवाह)
 जय मल्हार (झी मराठी)
 विठू माऊली (स्टार प्रवाह)
 प्रेम पॉयझन पंगा (झी युवा)
 पाहिले न मी तुला (झी मराठी)
 सुख म्हणजे नक्की काय असतं! (स्टार प्रवाह)
 पिंकीचा विजय असो! (स्टार प्रवाह)
 माझी माणसं (सन मराठी)
 आई मायेचं कवच (कलर्स मराठी)

बाह्य दुवे

 झपाटलेला २’ पहिला मराठी थ्रीडी चित्रपट

वर्ग:मराठी चित्रपट अभिनेते
वर्ग:मराठी अभिनेते
वर्ग:इ.स. १९५७ मधील जन्म
वर्ग:पुरुष चरित्रलेख